નસીરુદ્દીન શાહ, શેખર કપૂર અને કબીર બેદી પણ ફિલ્મમાં છે તો બ્યુટિફુલ ફારાહ કરીમી પણ છે. આ બધા ઍક્ટર્સને કારણે ફિલ્મ સમૃદ્ધ બની છે, પણ આ ઍક્ટરોના કૅરૅક્ટરને બહુ લંબાવવામાં નથી આવ્યાં. ફિલ્મના કેન્દ્રમાં માત્ર એક જ વ્યક્તિ છે, હિમેશ રેશમિયા અને એમાં ખોટું પણ શું છે. ફિલ્મ આખી તેણે એકલાએ પોતાના ખભા પર ઊંચકી લીધી છે. જ્યાં પણ ખભો કામ નથી આવ્યો ત્યાં તેણે પોતાના ગળાનો ઉપયોગ કરીને ફિલ્મને બચાવી લીધી છે.